
	1.
	Informatīvais ziņojums
Par izdienas pensijas saņēmēju tiesībām turpināt dienestu
	Priekšlikums (IEM - 17.06.2025.)
Papildināt informatīvā ziņojuma projektā iekļauto 1. uzdevuma aprakstu pēc teikuma “Līdz ar to, attiecīgais likumprojekts kā saskaņots 2024. gada 9. oktobrī tika iesniegts Valsts kancelejā izskatīšanai Ministru kabineta sēdē” ar tekstu šādā redakcijā:
“Minētais likumprojekts netika iekļauts valsts budžeta likuma pavadošo likumprojektu paketē un, lai izpildītu Ministru kabineta sēdē doto uzdevumu, tika turpināta tā tālākā virzība vispārējā kārtībā. Ievērojot Valsts kanceleja uzsākto diskusiju par izmaiņām normatīvajos aktos par izdienas pensijas vecuma pieaugumu, likumprojekta turpmākā virzība tika apturēta.”.

	Informatīvais ziņojums
informatīvais ziņojums Par izdienas pensijas saņēmēju tiesībām turpināt dienestu.
	Iebildums (IEM - 24.01.2025.)
Informatīvā ziņojuma projektā, aprakstot Ministru kabineta 2024. gada 19. septembra sēdē doto uzdevumu (prot. Nr. 38 2.§ 9.punkts) - Iekšlietu ministrijai un Aizsardzības ministrijai attiecīgi sagatavot priekšlikumus grozījumiem normatīvajā regulējumā, paredzot, ka amatpersonai ar speciālo dienesta pakāpi un karavīram, kas sasniedzis izdienas pensijas vecumu, ir tiesības turpināt dienestu amatpersonas ar speciālo dienesta pakāpi amatā un karavīram turpināt dienestu, vienlaikus saņemot arī izdienas pensiju, norādīts, ka “Šāds Iekšlietu ministrijas piedāvātais risinājums ir pretrunā ar izdienas pensiju būtību. Tā kā AM, Labklājības ministrija un Finanšu ministrija sniedza negatīvus atzinumus, tostarp arī AM pārraudzībā esošā valsts drošības iestāde Militārās izlūkošanas un drošības dienests, šie likumprojekti tika izņemti no vienotās paketes un tika nolemts katrai institūcijai izstrādāt  uz tās atbildībā esošo resoru attiecināmo likumu grozījumus.”.
No minētā var tikt izdarīts secinājums, ka attiecīgie likumprojekti nav izskatīti Ministru kabineta sēdē, ievērojot to, ka citas ministrijas nav saskaņojušas Iekšlietu ministrijas piedāvāto risinājuma variantu, jo tas ir pretrunā izdienas pensiju būtībai.
Norādāms, ka:
1) Iekšlietu ministrija attiecīgajos likumprojektos ietverto tiesisko regulējumu izstrādāja, izpildot konkrētu Ministru kabineta sēdes protokolā doto uzdevumu;
2) likumprojekts “Grozījumi likumā “Par izdienas pensijām Iekšlietu ministrijas sistēmas darbiniekiem ar speciālajām dienesta pakāpēm” (24-TA-2354) atkārtotā saskaņošanā ar Finanšu ministriju tika saskaņots bez iebildumiem un priekšlikumiem, bet Labklājības ministrija par to izteica priekšlikumu. Līdz ar to, attiecīgais likumprojekts kā saskaņots 2024. gada 9. oktobrī tika iesniegts Valsts kancelejā izskatīšanai Ministru kabineta sēdē;
3) Finanšu ministrijas un Aizsardzības ministrijas iebildumi, kas izteikti par atkārtotai saskaņošanai nosūtīto precizēto likumprojektu “Grozījumi Valsts drošības iestāžu amatpersonu izdienas pensiju likumā” (24-TA-2355), saistīti ar likumprojektā ietvertā tiesiskā regulējuma īstenošanai nepieciešamo papildu finansējumu, bet ne tajos ietvertā regulējuma neatbilstību izdienas pensiju sistēmai.
Ievērojot minēto, precizēt informatīvā ziņojuma projekta 1. uzdevuma apraksta otrajā rindkopā iekļauto informāciju par Iekšlietu ministrijas izstrādātajos likumprojektos ietverto regulējumu un tā saskaņošanas rezultātu.

